
PARLAMENTUL ROMÂNIEI

CAMERA DEPUTAŢILOR

	        Comisia juridică, 
  de disciplină  şi imunităţi

           Nr. 31/1054/2011/2013

	       Comisia pentru politică economică,                                                                

                  reformă şi privatizare

          Nr. 21/274/2011/2013
          Bucureşti, 16.04.2013    


	




                                                                         Nr. PL-x  586/2011
BIROULUI  PERMANENT  

                                                                 AL

CAMEREI  DEPUTAŢILOR

Vă înaintăm, alăturat, RAPORTUL COMUN SUPLIMENTAR asupra proiectului de Lege pentru completarea Legii nr.31/1990 privind societăţile comerciale, retrimis Comisiei juridice, de disciplină şi imunităţi şi Comisiei pentru politică economică, reformă şi privatizare, în vederea unei noi examinări, în fond, cu adresa nr. PL-x 586/2011 din 6 martie 2013, înregistrată sub nr. 31/1054/2011, respectiv nr. 21/274/2011 din 11 martie 2013, Camera Deputaţilor fiind Cameră decizională. 
     În raport cu obiectul şi conţinutul reglementării, iniţiativa legislativă face parte din categoria legilor ordinare.
                           PREŞEDINTE                                                 PREŞEDINTE   

     Bogdan Liviu CIUCĂ



        Mihai TUDOSE                                               

RAPORT COMUN SUPLIMENTAR
asupra 
proiectului de Lege pentru completarea 
Legii nr.31/1990 privind societăţile comerciale
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru politică economică, reformă şi privatizare au fost sesizate, spre dezbatere în fond, cu proiectul de Lege pentru completarea Legii nr.31/1990 privind societăţile comerciale, retrimis celor Comisii, în vederea unei noi examinări, în fond, cu adresa nr. PL-x 586/2011 din 6 martie 2013, înregistrată sub nr. 31/1054/2011, respectiv nr. 21/274/2011 din 11 martie 2013.

Conform prevederilor art. 75 din Constituţia României, republicată, şi ale                art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat iniţiativa legislativă în şedinţa din 31 octombrie 2011, în conformitate cu prevederile                                  articolului 75 alineatul (2) teza a  III-a din Constituţia României, republicată.
Consiliul Legislativ, prin avizul nr. 498 din 2 mai 2011, a avizat negativ iniţiativa legislativă.
Guvernul, prin punctul de vedere transmis cu adresele nr. 1378 din                          9 iunie 2011, respectiv nr. 4286 din 15 iunie 2012, nu susţine adoptarea acestui proiect de lege.

Iniţiativa legislativă supusă dezbaterii are ca obiect de reglementare completarea art. 220 din Legea nr. 31/1990 privind societăţile comerciale, republicată, cu modificările şi completările ulterioare, cu un nou alineat, alin. (11), care să prevadă, în mod expres, posibilitatea instituţiilor bancare de a impune societăţilor debitoare transformarea creanţelor în acţiuni, fără acordarea dreptului de preferinţă asociaţiilor debitoare, precum şi completarea art. 222 cu două litere noi, care să prevadă posibilitatea excluderii din societate a asociatului care obstrucţionează acţiunile şi iniţiativele acţionarului majoritar.
În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două Comisii au examinat iniţiativa legislativă menţionată mai sus, întocmind raportul iniţial nr. PL-x 586 din 24 septembrie 2012, prin care au propus plenului Camerei Deputaţilor respingerea proiectului de Lege pentru completarea                  Legii nr.31/1990 privind societăţile comerciale întrucât soluţia propusă de iniţiatori, potrivit căreia, în cazul conversiei de creanţe bancare în acţiuni ale societăţii debitoare nu se aplică dreptul de preferinţă al acţionarilor/asociaţilor, nu poate fi susţinută, deoarece aceasta contravine principiilor de protecţie a acţionarilor, recunoscute nu numai de reglementarea naţională a societăţilor comerciale ci şi de acquis-ul comunitar (art. 29 din Directiva 77/91/CEE) şi de legislaţiile europene în domeniu. 
Pe de altă parte, din perspectiva tehnicii legislative, textul propus nu are legătură cu sfera de reglementare a art. 220 din Legea nr.31/1990 privind societăţile comerciale, republicată, cu modificările şi completările ulterioare, unde se propune a fi plasat alineatul (l1), care instituie regulile de vărsare a aportului.               
Potrivit dispoziţiilor art.70 din Regulamentul Camerei Deputaţilor, republicat, plenul Camerei Deputaţilor, în şedinţa din 5 martie 2013, a hotărât să retrimită celor două Comisii iniţiativa legislativă,  pentru o nouă dezbatere.    

În conformitate cu prevederile art. 61 şi art. 63 din Regulamentul Camerei Deputaţilor, republicat, membrii celor două Comisii au examinat proiectul de lege menţionat mai sus, în şedinţe separate. 

Membrii Comisiei juridice, de disciplină şi imunităţi au examinat proiectul de lege, în şedinţa din 19 martie 2013. Membrii Comisiei pentru politică economică, reformă şi privatizare au examinat iniţiativa legislativă menţionată mai sus şi documentele care o însoţesc, în şedinţa din 16 aprilie 2013.

Din totalul de 27 de membri ai Comisiei juridice, de disciplină şi imunităţi au fost prezenţi la dezbateri 20 deputaţi, iar din numărul total de 29 de membri ai Comisiei pentru politică economică, reformă şi privatizare au participat la dezbateri 28 deputaţi.
La lucrările celor două Comisii au participat, în calitate de invitaţi, din partea Ministerului Justiţiei, domnul Florin Moţiu – secretar de stat şi doamna                        Claudia Roşianu  – consilier juridic.   

În urma examinării iniţiativei legislative şi a opiniilor exprimate de către membrii celor două Comisii s-a hotărât, cu majoritate de voturi (2 abţineri), să se menţină raportul iniţial din data de 24 septembrie 2012 prin care s-a propus plenului Camerei Deputaţilor respingerea proiectului de Lege pentru completarea Legii nr.31/1990 privind societăţile comerciale, pentru motivele arătate în raportul iniţial.
 În raport cu obiectul şi conţinutul său, iniţiativa legislativă face parte din categoria legilor ordinare.

             PREŞEDINTE                                                       PREŞEDINTE  

                     Bogdan Liviu CIUCĂ                                                 Mihai TUDOSE                                                                          
             SECRETAR                                                            SECRETAR


             Theodor-Cătălin NICOLESCU                                            Cornel ITU
                     Consilier  parlamentar
                                                   Şef serviciu

                           Ciprian Bucur



     Graziella Segărceanu

